Kampa konvolvulo

Kampa konvolvulo aŭ agra konvolvulo (Convolvulus arvensis) estas planto el la familio Konvolvulacoj). Ĝi troviĝas sur  herboriĉaj lokoj, kulturkampoj, laŭlonge de vojoj kaj en la dunoj. La tigoj volviĝas kontraŭ-horloĝdirekten ĉirkaŭ objektoj.

La floro estas rozkolora aŭ blanka kaj havas malhelajn striojn je la ekstera flanko. La floroj havas diametron de 1,5 ĝis 3 cm. Estas kvin sepaloj kun rondaj dentoj. La floroj bonodoras. Unu ĝis tri floroj floras sur longa tigo kun duonvoje du  brakteoj. En Eŭropo la florado daŭras de junio ĝis la aŭtuno.

La konvolvulo havas senharan kapsulon.

La folioj estas ovalaj ĝis oblongaj kaj havas elstarajn baskojn ĉe la piedo.

 Eksteraj ligiloj 
 Konvolvulo

Kategorio:Konvolvuloj
Kategorio:Kuracplantoj
Kategorio:Plantoj de Pakistano
Kategorio:Plantoj de Libano